C 481/8
HU
Az Európai Unió Hivatalos Lapja
2022.12.19.
EGYÉB JOGI AKTUSOK
EURÓPAI BIZOTTSÁG Elnevezés bejegyzése iránti kérelem közzététele a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján (2022/C 481/05)
Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a kérelem elleni felszólalásra, amely az e közzététel napjától számított három hónapon belül tehető meg.
EGYSÉGES DOKUMENTUM
„Rökt Vättersik” EU-szám: PDO-SE-02591 – 2019.11.7.
OEM (x) OFJ ( ) 1.
Elnevezés (OEM vagy OFJ) „Rökt Vättersik”
2.
Tagállam vagy harmadik ország Svédország
3.
A mezőgazdasági termék vagy élelmiszer leírása
3.1.
A termék típusa 1.7. osztály: Friss hal, puhatestűek és rákfélék, valamint ezekből készült termékek
3.2.
Az 1. pontban szereplő elnevezéssel jelölt termék leírása A „Rökt Vättersik” a Vättern-tóból származó maréna (Coregonus ssp.), amelyet füstölőházban füstöltek.
A „Rökt Vättersik” eredetmegjelöléssel ellátott marénát csomagolás nélkül vagy a hosszabb eltarthatósági idő érdekében vákuumcsomagoltan értékesítik.
A következő tulajdonságokkal rendelkezik: Méret: Általában 0,3–0,6 kg, de nagyobb példányok is előfordulhatnak.
Zsírtartalom: 0,5–2,5 %.
A zsírtartalom a fogás helye szerint változik.
Külső szín: A lila árnyalattal tarkított sötétnugáttól (háta) és a rézszínnel keveredő sötét tejeskávészíntől (hasa) egészen a világos rézszínig terjedő árnyalatok.
(1) HL L 343., 2012.12.14., 1. o.